സമഗ്ര ക്ഷീര കര്ഷക സംഘം ജില്ലാതല സംഗമം പത്തനംതിട്ട: സമഗ്ര ക്ഷീരകര്ഷക സംഘത്തിന്റെ ജില്ലാതല സംഗമം സംസ്ഥാന വൈസ് പ്രസിഡന്റ് സുജി ബേബി ഉദ്ഘാടനം ചെയ്തു. ജില്ലാ പ്രസിഡന്റ് പ്രസാദ് ആനന്ദഭവന് അധ്യക്ഷത വഹിച്ചു. പ്രകാശ് പന്തളം, വിനില് കൊടുമണ്, രാജേഷ് തെങ്ങമം, ബിജിപി പി. ഈശോ, ജോണ് കോയിപ്രം, കെ. എ. ഏബ്രഹാം, പ്രിയ പ്രസാദ്, രാധാകൃഷ്ണന് നായര് മല്ലേലില് എന്നിവര് പ്രസംഗിച്ചു. മെംബര്ഷിപ്പ് ക്യാമ്ബയിന് ഒന്നാംഘട്ട പ്രവര്ത്തനം പൂര്ത്തിയായതായി യോഗം വിലയിരുത്തി. യൂണിറ്റ് രൂപീകരണത്തിനായി ബ്ലോക്കുതല കണ്വീനര്മാരെ നിശ്ചയിച്ചു. ജില്ലാ സെക്രട്ടറിയായി പ്രകാശ് പന്തളത്തെ യോഗം തെരഞ്ഞെടുത്തു. അത്യാവശ്യ സര്വീസായ പാലിന്റെ ഉത്പാദകരായ ക്ഷീര കര്ഷകര്ക്ക് കോവിഡ് വാക്സിന് മുന്ഗണന ക്രമത്തില് നല്കുക, കോവിഡ് മൂലം തകര്ന്ന ക്ഷീര മേഖലയ്ക്ക് സര്ക്കാര് ആവശ്യമായ സഹായം നല്കുക തുടങ്ങിയവ ആവശ്യങ്ങള് യോഗം ഉന്നയിച്ചു.